**MESTSKÉ ZASTUPITEĽSTVO V BANSKEJ BYSTRICI**

**Číslo:**

Materiál na 18. zasadnutie

Mestského zastupiteľstva v Banskej Bystrici

dňa 21. septembra 2021

**K bodu**

**Správa hlavného kontrolóra o výsledku kontroly č. 12/2021 - inventarizácie majetku, záväzkov a rozdielu majetku a záväzkov v Základnej škole s materskou školou, Radvanská 1, Banská Bystrica k 31. 12. 2020.**

**Predkladateľ:**  Ing. Ján Šabo, hlavný kontrolór Mesta Banská Bystrica

**Spracovateľ:**

Útvar hlavného kontrolóra Mesta Banská Bystrica

**Obsah materiálu:**

1. Návrh na uznesenie

2. Správa hlavného kontrolóra o výsledku kontroly č. 12/2021...

**Počet strán:**  3

**V Banskej Bystrici, dňa**: 31. 08. 2021

**N á v r h n a u z n e s e n i e**

**K bodu****:** **Správa hlavného kontrolóra o výsledku kontroly č. 12/2021 – inventarizácie majetku, záväzkov a rozdielu majetku a záväzkov v Základnej škole s materskou školou, Radvanská 1, Banská Bystrica k 31. 12. 2020.**

**M e s t s k é z a s t u p i t e ľ s t v o**

**I. b e r i e n a v e d o m i e**

Správu hlavného kontrolóra o výsledku kontroly č. 12/2021 – inventarizácie majetku, záväzkov a rozdielu majetku a záväzkov v Základnej škole s materskou školou, Radvanská 1, Banská Bystrica k 31. 12. 2020.

**Hlavný kontrolór**

**Mesta Banská Bystrica**

**SPRÁVA**

**HLAVNÉHO KONTROLÓRA**

**O VÝSLEDKU Z KONTROLY**

**č. 12/2021**

(v zmysle § 18f, ods. 1 písm. d) zákona SNR č. 369/1990 Zb. o obecnom zriadení v znení neskorších predpisov).

Na základe poverenia č. 12/2021 zo dňa 02. 08. 2021 vykonali zamestnanci útvaru hlavného kontrolóra Mesta Banská Bystrica kontrolu č. 12/2021 **-** **inventarizácie majetku, záväzkov a rozdielu majetku a záväzkov v Základnej škole s materskou školou, Radvanská 1, Banská Bystrica k 31. 12. 2020.**

Kontrola bola vykonaná v súlade s ustanovením § 18d zákona č. 369/1990 Zb. o obecnom zriadení v znení neskorších predpisov a v súlade s plánom kontrolnej činnosti hlavného kontrolóra Mesta Banská Bystrica na 2. polrok 2021, ktorý bol schválený uznesením MsZ č. 821/2021 - MsZ zo dňa 22. 06. 2021 a §§ 20 až 27 zákona č. 357/2015 Z. z. o finančnej kontrole a audite a o zmene a doplnení niektorých zákonov.

Kontrolovaným subjektom bola Základná škola s materskou školou, Radvanská 1, Banská Bystrica (ďalej „kontrolovaný subjekt“), kontrolovaným obdobím bol rok 2020. Oznámenie o začatí kontroly bolo zaslané kontrolovanému subjektu 02.08. 2021.

Cieľom kontroly bolo preveriť, či kontrolovaný subjekt v procese inventarizácie majetku, záväzkov a rozdielu majetku a záväzkov ku dňu riadnej účtovnej závierky, t. j. k 31. 12. 2020 dodržiaval a uplatňoval ustanovenia zákona č. 431/2002 Z. z. o účtovníctve v znení neskorších predpisov.

Kontrolná skupina v rámci predmetu kontroly preverila či:

* proces inventarizácie majetku, záväzkov a rozdielu majetku a záväzkov ku dňu riadnej účtovnej závierky bol vykonaný v súlade so zákonom o účtovníctve,
* inventúrne súpisy boli vypracované v súlade s § 30 ods. 2 zákona o účtovníctve,
* inventarizačný zápis bol vypracovaný v súlade s § 30 ods. 3 zákona o účtovníctve.

Zákon o účtovníctve v § 6 ods. 3 ukladá účtovnej jednotke povinnosť vykonať inventarizáciu majetku, záväzkov a rozdielu majetku a záväzkov a zároveň v §§ 29 a 30 určuje spôsob jej vykonania a náležitosti dokumentácie, ktorá sa vyhotovuje v rámci procesu inventarizácie. Bez vykonania inventarizácie účtovníctvo účtovnej jednotky nespĺňa jednu zo základných požiadaviek stanovených v § 8 ods. 4 zákona o účtovníctve, t. j. nie je vedené preukazným spôsobom.

Kontrolovaný subjekt mal vypracovanú smernicu, ktorá upravovala proces inventarizácie majetku, záväzkov a rozdielu majetku a záväzkov.

Inventarizáciu majetku, záväzkov a rozdielu majetku a záväzkov vykonal kontrolovaný subjekt v období od 16. 10. 2020 do 25. 01. 2021, a to ku dňu, ku ktorému zostavil riadnu účtovnú závierku (t. j. k 31. 12. 2020) a po jej ukončení vypracoval 25. 01. 2021 správu o výsledku inventarizácie.

Kontrolovaný subjekt stav majetku, záväzkov a rozdielu záväzkov a majetku uvedený v jednotlivých inventúrnych súpisoch porovnal so stavom majetku, záväzkov a rozdielu majetku a záväzkov v účtovníctve a výsledky porovnania uviedol v inventarizačnom zápise.

Vzhľadom k tomu, že kontrolou neboli zistené nedostatky, kontrolná skupina z vykonanej kontroly vyhotovila v súlade s § 22 ods. 1 zákona o finančnej kontrole a audite dňa 30. 08. 2021 správu z kontroly č. 12/2021 a zaslaním správy riaditeľovi základnej školy na oboznámenie dňa 31. 08. 2021 kontrolu ukončila.

V súlade s príslušnými ustanoveniami zákona č. 369/1990 Zb. o obecnom zriadení v znení neskorších predpisov predkladám mestskému zastupiteľstvu túto správu o výsledku z kontroly č. 12/2021.

V Banskej Bystrici 31. 08. 2021

Ing. Ján Šabo

hlavný kontrolór

Mesta Banská Bystrica